Berlingske Tidende, 1835-03-10
Det har behaget Gud den Almægtige, at bortkalde Hs. Majestæt Keiseren og Kongen, Min højt ærede, inderligt elskede Fader, fra det jordiske Liv. Allerhøistsamme døde i Nat Kl. 12 3/4. Med Følelsen af den dybeste Smerte over Tabet af denne ophøiede Forklarede, hvis Viisdom har grundet hans Folkes Lykke midt i Tidens Storme, hvis Retfærdighed var en mægtig Beskyttelse for enhver Rettighed, og et kraftigt Skjold mod hver Vilkaarlighed, og hvis Dyder, tjene alle Tider til Forbillede, følger Jeg det høje Kald, at skride frem paa Banen, den Han saa viis betegnede og saa stadig forfulgte. Jeg bestiger Min nedarvede Trone, med den faste Beslutning, Min Faders Sindelag tro, ligesom han, i from Tillid til Gud, at gjøre Mine Folkeslags Lykke og Velfærd paa Retfærdighedens Vej til Maalet for alle Mine Bestræbelser og Anstrængelser. Jeg opfordrer alle Mine Hof- og Stats-Forvaltnings Organer, som Jeg herved uden Undtagelse stadfæster i deres Embeder og Værdigheder, at yde Mig deres pligtmæssige Bistand, i Mine Anstrængelser, og i Kraft af deres Eed, hvis højtidelige Fornyelse Jeg fritager dem for, med Samvittighedsfuldhed og Jver at hellige sig til deres Bestemmelse efter de bestaaende Forskrivter. De maae strax foranstalte det, som ved denne Lejlighed hører til Deres Embede, underrette Hofskaberne, Hofamterne, Garden, Ordens-Cancellierne og Hof-Embederne om denne Min Haand skrivelse, for at Enhver i sin Kreds foranstalter det Nødvendige, eller forsaavidt det skulde være nødvendigt, bringer Mig saadant i Forslag; men især maae De betyde Hof-Cantsellierne, i alle Provindser, ufortøvet at treffe Foranstaltninger med Hensyn til Exequiers og Sørgebønners Holdelse for Min forklarede Fader, og med Hensyn til Standsningen af enhver, med den almindelige Sorg uforenelig Belystigelsesmaade. Vien, den 2den Marts 1835. Ferdinand m. p. Allerhøieste Haandskrivelse til Huus-, Hof- og Stats Cantsleren Fyrst von Metternich. Kjære Fyrst Metternich, Jndesluttet meddeler Jeg Dem en Afskrivt af Min, til den første Overhovmester udstedte Haandskrivelse. Endnu for heftigt angreben af den ulykkelige Begivenhed, der har fyldt os alle med Sorg, men Mig især med den største Smerte, indskrænker Jeg Mig i dette Øjeblik til, at forsikkre Dem om Min fulde Anerkjendelse af Deres Fortjenester af Min ophøiede Fader, Mit Huus og Staten, saavelsom om Min Huld og Naade, at opfordre Dem til ligedanne Fortsættelse af Deres Tjeneste, og at paalægge Dem, at erklære alle Deres underhavende Organer, uden Undtagelse, i Ind- og Udlandet, Min Stadfæstelse af Deres Poster, Embeder og Værdigheder, at Jeg, i Tillid til Deres Samvittighedsfuldhed og Troskab, hvormed De ville vedblive at opfylde Deres Pligter efter de bestaaende Forskrivter, fritager Dem for den høitidelige Gjentagelse af Deres aflagte Eed. Tillige gjør Jeg Dem opmærksom paa, at foranstalte det Nødvendige med Hensyn til den nye Titel og Vaaben, eller at bringe Mig det i Forslag, i hvilken Henseende De maae give Hofkammeret i Mynt- og Bjergvæsenet den nødvendige Veiledning, med Hensyn til Forandring i Mynternes Præg, og alle Hofskaberne og Hof=Embederne, og hvem det ellers angaaer, med Hensyn til Embedsseglets Forandring. Vien, den 2den Marts 1835. Ferdinand m. v. Allerhøieste Haandskrivelse til Stats- og Conferents Minister, Grev v. Kollowrat. Kjære Grev Kollowrat! Jndesluttet meddeler Jeg Dem en Afskrivt af Min, til den første Overhovmester udstedte Haandskrivelse. Endnu for heftigt angreben af den ulykkelige Begivenhed, der fylder os alle med Sorg, men Mig især med den største Smerte, indskrænker Jeg Mig i dette Øjeblik til at forsikkre Dem om Min fulde Anerkjendelse af Deres Fortjenester af Min ophøiede Fader, Mit Huus og Staten, saavelsom om Min Huld og Naade, at opfordre Dem til ligedanne Fortsættelse af Deres Tjeneste, og at paalægge Dem at erklære alle Medlemmerne af Mit Stats- og Conferentsraad Stadfæstelsen i Deres Embeder, med den Tilsætning, at Jeg, i fuld Tillid til Deres samvittighedsfulde Bistand, i Mit svære Kald og til Deres prøvede Troskab, fritager Dem for den høitidelige Gjentagelse af Deres aflagte Eed. Uden Undtagelse stadfæster Jeg alle Jndivider af Statsraadet i Deres havende Embeder og fritager Dem for den højtidelige Gjentagelse af Deres Eed, med Tillid til, at De, ligesom før, troe og ivrigt ville efterkomme Deres besvorne Pligter. Vien, den 2den Marts 1835. Ferdinand m. p. Allerhøieste Haandskrivelse til Cavallerie-Generalen og Hof=Krigsraads-Præsidenten, Grev von Hardeg. Kjære Grev Hardeg! Jndesluttet meddeler Jeg Dem en Afskrivt af Min, til den første Overhofmester udstedte Haandskrivelse, hvis Jndhold, med Hensyn til Krigsforvaltningens administrative Organer, af denne vil blive meddeelt Dem af den sædvanlige Vei; men tillige er det Min Villie, at De ufortøvet skal bekjendtgjøre for Min trofaste Armee det store Tab, den har lidt, Jeg henviser det hele Generalitet, alle Oberster, Stabs- og Over-Officerer, saavelsom Min Armees samtlige Mandskab til den, Dem paahvilende Eeds-Pligt, og venter, at befalingsmændene af alle Grader ville i Følge samme vedblive troligen at opfylde Deres Pligter i de af Dem beklædte Charger og Eu beder, og at forestaae de Dem betroede Troppeafdelinger efter Reglementerne og Tjeneste Forskrivterne. Min Armee har til alle Tider og ved enhver Lejlighed udviist streng Orden og Mandstugt, ubrødelig Troskab og berømmelig Tapperhed, og jeg regner paa, bestandig at finde disse Dyder og Egenskaber hjemme i Deres Rækker. Vien, den 2den Marts 1835. Ferdinand m. p.